Pierre Mignard

Pierre Mignard (Troyes, 1612ko azaroaren 17a – Paris, 1695eko maiatzaren 30a) frantziar margolaria izan zen.

Artisauen familia batean jaio zen, eta anaia eta margolarien lehengusua izan zen. Pierre Boucher manietistarekin margolaritza ikasi zuen eta denbora eman zuen Fontainebleuko gazteluko margolanak kopiatzen. Simon Voueten estudioan egon ondoren, 1635ean Erromara joan zen eta han hogeita bi urte eman zituen. Horregatik jaso zuen "Mignard le Romain" ezizena. Erlijio-margolanak egiteko enkarguak jaso zituen, bereziki Ama Birjinarenak eta haurrarenak, baita erretaulak ere. Nicolas Poussinek bere lanen kopiak egiteko kontratatu zuen. Erretratuarekiko interesa garatu zuen eta aita santuak, kardinalak eta noblezia erromatarra margotu zituen.

Bere ospeak bultzatu zuen Parisen erreklamatzera. Bidean Molière ezagutu zuen Avignonen, eta adiskide egin ziren. Antzerkigilearen eta Luis XIV.a erregearen erretratu batzuk egin zituen. Charles Le Brun aurkariaren heriotzaren ondoren, Margolarirza eta Eskulturako Errege Akademiako zuzendari izendatu zuten, eta gorteko lehen margolari ere bai.

 Iruditegia 

 Kanpo estekak 

Kategoria:Troyestarrak
Kategoria:Frantziako katolikoak
Kategoria:XVII. mendeko Frantziako margolariak
Kategoria:Margolari erretratugileak
Kategoria:Erlijiozko artearen margolariak
Kategoria:Parisen hildakoak
Kategoria:Mitologiaren margolariak